L 47/10 Den Europæiske Unions Tidende 20.2.2015 KOMMISSIONENS GENNEMFØRELSESFORORDNING (EU) 2015/272 af 19. februar 2015 om ændring af gennemførelsesforordning (EU) nr. 612/2013 om driften af registret over erhvervs- drivende og afgiftsoplag, tilknyttede statistikker og rapportering i henhold til Rådets forordning (EU) nr. 389/2012 om administrativt samarbejde på punktafgiftsområdet EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EU) nr. 389/2012 af 2. maj 2012 om administrativt samarbejde på punktafgifts- området og om ophævelse af forordning (EF) nr. 2073/2004 ()), særlig artikel 22, og ud fra følgende betragtninger: (1) — Registrerede modtagere eller godkendte oplagshavere bør forhindres i uretmæssigt at hævde, at de i henhold til artikel 17, stk. 2, i Rådets direktiv 2008/118/EF (?) har tilladelse til at flytte punktafgiftspligtige varer til et direkte leveringssted inden for rammerne af en afgiftssuspensionsordning. (2) — Registrerede afsendere og godkendte oplagshavere bør derfor via det centrale register, der er omhandlet i artikel 19, stk. 4, i forordning (EU) nr. 389/2012, kunne kontrollere, om registrerede modtagere eller godkendte oplagshavere har en sådan tilladelse. (3) — Kommissionens gennemførelsesforordning (EU) nr. 612/2013 (?) bør derfor ændres. (4) — Der bør fastsættes en tilstrækkeligt lang frist, således at Kommissionen kan gennemføre ændringer i registret over erhvervsdrivende og afgiftsoplag, jf. artikel 19, stk. 1, i forordning (EU) nr. 389/2012. (5) — De fastsatte foranstaltninger i denne forordning er i overensstemmelse med udtalelse fra Punktafgiftsudvalget — VEDTAGET DENNE FORORDNING: Artikel 1 I artikel 6, stk. 3, litra a), i gennemførelsesforordning (EU) nr. 612/2013 tilføjes følgende nr. iv): »iv) oplysninger vedrørende kode for erhvervsdrivendes rolle med angivelse af, om en registreret modtager eller en godkendt oplagshaver i henhold til artikel 17, stk. 2, i direktiv 2008/118/EF har tilladelse til at flytte punktaf- giftspligtige varer til et direkte leveringssted (datagruppe 2.3 i tabel 2 i bilag I« Artikel 2 Denne forordning træder i kraft på tyvendedagen efter offentliggørelsen i Den Europæiske Unions Tidende. Den anvendes fra den 1. marts 2015. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 19. februar 2015. På Kommissionens vegne Jean-Claude JUNCKER Formand () EUTL 121 af 8.5.2012,s. 1. (?) Rådets direktiv 2008/118/EF af 16. december 2008 om den generelle ordning for punktafgifter og om ophævelse af direktiv 92/12/EØF (EUTL 9 af 14.1.2009, s. 12). () Kommissionens gennemførelsesforordning (EU) nr. 612/2013 af 25. juni 2013 om driften af registret over erhvervsdrivende og afgiftsoplag, tilknyttede statistikker og rapportering i henhold til Rådets forordning (EU) nr. 389/2012 om administrativt samarbejde på punktafgiftsområdet (EUTL 173 af 26.6.2013, s. 9).